b'\n_START_ARTICLE_\nStrelnica\n_START_PARAGRAPH_\nStrelnica (angl. arrowslit, pogosto imenovana tudi strelna lina, strelna vrzel ali lina v zidu) je izoblikovana re\xc5\xbea v zidu, v srednjem veku navadno iz klesancev, pozneje zidana, namenjena streljanju. Njega oblika je bila odvisna predvsem od vrste oro\xc5\xbeja, kateremu je bila namenjena. V 16. stoletju pridejo v modo \xc4\x8dudne, povsem dekorativne oblike._NEWLINE_Notranje stene zidu pred strelnico, so pogosto odrezane pod po\xc5\xa1evnim kotom tako, da ima lokostrelec \xc5\xa1iroko vidno polje in podro\xc4\x8dje streljanja. Oblike re\xc5\xbe so zelo razli\xc4\x8dne. Skupna in prepoznavna oblika je kri\xc5\xbe. Tanka vertikalna odprtina omogo\xc4\x8da strelcu veliko svobode, da spreminja vi\xc5\xa1ino in smer svojega loka, za napadalca pa je bilo skoraj nemogo\xc4\x8de zadeti tako majhen cilj._NEWLINE_Strelne line pogosto najdemo tudi v stenah srednjeve\xc5\xa1kega renesan\xc4\x8dnega obzidja med stolpoma (bastijama) pod prsobranom.\n_START_SECTION_\nZgodovina\n_START_PARAGRAPH_\nIzum strelnice pripisujejo Arhimedu med obleganjem Sirakuz leta 214-212 pred na\xc5\xa1im \xc5\xa1tetjem. Re\xc5\xbee\xc2\xa0\xc2\xbbv vi\xc5\xa1ini \xc4\x8dloveka in pribli\xc5\xbeno dlan \xc5\xa1iroke na zunanji strani\xc2\xab\xc2\xa0so omogo\xc4\x8dale branilcu streljanje z lokom in \xc5\xa1korpijonom (stara oblegovalna naprava) iz notranjosti mestnega obzidja. \xc4\x8ceprav so se uporabljale v pozni gr\xc5\xa1ki in rimski obrambi, strelnice niso prisotne v zgodnjih normanskih gradovih. Ponovno jih je uvedla voja\xc5\xa1ka arhitektura proti koncu 12. stoletja, z gradovi v Dovru in Framlinghamu v Angliji in Riharda Levjesr\xc4\x8dnega grad Gaillard v Franciji. V teh zgodnjih primerih so bile strelnice postavljene tako, da so za\xc5\xa1\xc4\x8ditile dele grajskega zidu, ne pa vseh strani gradu. V 13. stoletju je postalo obi\xc4\x8dajno, da strelnice postavili na celotnem obzidju.\n_START_SECTION_\nOblika\n_START_PARAGRAPH_\nV svoji najpreprostej\xc5\xa1i obliki je strelnica tanka vertikalna odprtina. Vendar pa so za razli\xc4\x8dna oro\xc5\xbeja, ki so jih branilci uporabljali, prilagodili tudi obliko strelnice. Odprtine za dolge loke so obi\xc4\x8dajno ozke in visoke, da omogo\xc4\x8dajo uporabniku, da ustreli stoje in izkoristiti 1,8 m dolg lok, medtem ko so tiste za samostrele obi\xc4\x8dajno ni\xc5\xbeje, saj je bilo za uporabnika la\xc5\xbeje streljati medtem ko kle\xc4\x8di in podpira te\xc5\xbeo oro\xc5\xbeja. Pogosto so strelnice raz\xc5\xa1irjene v trikotnik na dnu, da bi imel branilec jasnej\xc5\xa1i pogled na dno zidu.  Takoj za re\xc5\xbeo je bil izrez imenovan \xc5\xa1paleta. Ta je omogo\xc4\x8dala branilcu priti blizu re\xc5\xbee, ne da bi bil preve\xc4\x8d utesnjen.  \xc5\xa0irina re\xc5\xbee je narekovala podro\xc4\x8dje streljanja, a se je vidno polje lahko pove\xc4\x8dalo z dodatkom horizontalne odprtine. Ta je branilcu omogo\xc4\x8dala ogled tar\xc4\x8de, preden je za\xc4\x8del streljati._NEWLINE_Po navadi so bile horizontalne re\xc5\xbee v ravnini, kar je ustvarilo kri\xc5\xbeno obliko, manj pogosto so bile pre\xc4\x8dne re\xc5\xbee izmeni\xc4\x8dne, kot je razvidno iz ostankov gradu White v Walesu. Taka oblika naj bi napadalcem nudila manj\xc5\xa1o tar\xc4\x8do ._NEWLINE_Ko je strelna lina povezana z ve\xc4\x8d kot eno strelnico (primer grad Dover, ko so lahko branilci iz treh lin ustrelili skozi isto strelnico), se imenuje "multi strelnica".  Nekatere strelnice, kot so tiste v gradu Corfe, so imele v bli\xc5\xbeini omarice za shranjevanje rezervnih pu\xc5\xa1\xc4\x8dic za loke in samostrele; te so se obi\xc4\x8dajno nahajale na desni strani re\xc5\xbee za la\xc5\xbeji dostop in da je omogo\xc4\x8dilo hitro streljanje.'